ԱՄՓՈՓԱԹԵՐԹ
ՀՀ ԱԶԳԱՅԻՆ ԺՈՂՈՎԻ ՊԱՏԳԱՄԱՎՈՐՆԵՐ ԶԱՐՈՒՀԻ ԲԱԹՈՅԱՆԻ, ՍՈՆԱ ՂԱԶԱՐՅԱՆԻ ԵՎ ԾՈՎԻՆԱՐ ՎԱՐԴԱՆՅԱՆԻ ԿՈՂՄԻՑ ՕՐԵՆՍԴՐԱԿԱՆ ՆԱԽԱՁԵՌՆՈՒԹՅԱՆ ԿԱՐԳՈՎ ՆԵՐԿԱՅԱՑՎԱԾ՝ «ԸՆՏԱՆԵԿԱՆ ԵՎ ԿԵՆՑԱՂԱՅԻՆ ԲՌՆՈՒԹՅԱՆ ԿԱՆԽԱՐԳԵԼՄԱՆ ՈՒ ԸՆՏԱՆԵԿԱՆ ԵՎ ԿԵՆՑԱՂԱՅԻՆ ԲՌՆՈՒԹՅԱՆ ԵՆԹԱՐԿՎԱԾ ԱՆՁԱՆՑ ՊԱՇՏՊԱՆՈՒԹՅԱՆ» ՄԱՍԻՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ», «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ», «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ», «ՈՍՏԻԿԱՆՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ», «ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԵՎ «ԸՆՏԱՆԵԿԱՆ ԵՎ ԿԵՆՑԱՂԱՅԻՆ ԲՌՆՈՒԹՅԱՆ ԿԱՆԽԱՐԳԵԼՄԱՆ ՈՒ ԸՆՏԱՆԵԿԱՆ ԵՎ ԿԵՆՑԱՂԱՅԻՆ ԲՌՆՈՒԹՅԱՆ ԵՆԹԱՐԿՎԱԾ ԱՆՁԱՆՑ ՊԱՇՏՊԱՆՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ  ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՕՐԵՆՔՆԵՐԻ ՆԱԽԱԳԾԵՐԻ ԿԱՊԱԿՑՈՒԹՅԱՄԲ ՍՏԱՑՎԱԾ ԱՌԱՋԱՐԿՆԵՐԻ

	
1. ՀՀ կրթության, գիտության, մշակույթի և սպորտի նախարարություն
	01․09.2026թ․

	
	34/18.2/31723-2026

	    «Ընտանեկան և կենցաղային բռնության կանխարգելման ու ընտանեկան և կենցաղային բռնության ենթարկված անձանց պաշտպանության մասին» օրենքում փոփոխություններ և լրացումներ կատարելու մասին» օրենքի նախագծի՝ 
1. 6-րդ հոդվածի 1-ին մասում առաջարկում ենք «վեց ժամի» և «ութ ժամի» բառերը համապատասխանաբար փոխարինել «վեց ժամվա» և «ութ ժամվա» բառերով,
2. 10-րդ հոդվածի 2-րդ մասում «ապահովող» բառից առաջ առաջարկում ենք լրացնել «10)» թիվը:
	Ընդունվել է ի գիտություն։ 

Նախագծերի փաթեթի վերաբերյալ առաջարկություններում տեխնիկական բնույթի դիտարկումները չեն ներկայացվել մանրամասն կերպով, այլ՝ կատարվել է ընդհանրական դիտարկում առ այն, որ տեխնիկական և խմբագրական բնույթի թերությունները պետք է շտկվեն։ 

	
2. Քննչական կոմիտե
	02․09.2026թ․

	
	01/22/351370-2026

	Դիտողություններ և առաջարկություններ չկան:
	Ընդունվել է ի գիտություն։

	
3. Գլխավոր դատախազություն
	02․09.2026թ․

	
	02//22617-2026

	Դիտողություններ և առաջարկություններ չկան:
	Ընդունվել է ի գիտություն։

	
4. ՀՀ աշխատանքի և բարեկեցության նախարարություն
	02․09.2026թ․

	
	ԱԹ/ԳԽ/33859-2026

	   1․ ««Ընտանեկան և կենցաղային բռնության կանխարգելման ու ընտանեկան և կենցաղային բռնության ենթարկված անձանց պաշտպանության մասին» օրենքում փոփոխություններ և լրացումներ» օրենքի նախագծով (այսուհետ՝ Նախագիծ) 10-րդ հոդվածի 1-ին կետով առաջարկվում է Օրենքի 14-րդ հոդվածի 1-ին մասի 3-րդ կետում «կայքում» բառից հետո լրացնել «մինչև ընթացիկ տարվա առաջին եռամսյակի ավարտը» բառերը։
    Հաշվի առնելով, որ առաջարկվող փոփոխությունը վերաբերում է ամենամյա վիճակագրության հրապարակմանը, և համապատասխան տվյալները ձևավորվում են տարբեր շահագրգիռ պետական մարմինների և կազմակերպությունների կողմից ներկայացվող տեղեկատվության հիման վրա՝ անհրաժեշտ է ապահովել դրանց ամբողջական հավաքագրումը, ամփոփումը, համադրելիության ապահովումը և պատշաճ մշակումը։
Միաժամանակ, վիճակագրական տվյալների հրապարակման սահմանված ժամկետը պետք է հնարավորություն տա նախորդող՝ հաշվետու տարվա վերաբերյալ ամբողջական տվյալների ձևավորմանը։
    Հաշվի առնելով վերոգրյալը՝ առաջարկում ենք «մինչև ընթացիկ տարվա առաջին եռամսյակի ավարտը» ձևակերպումը փոխարինել «մինչև հաջորդ տարվա առաջին եռամսյակի ավարտը» ձևակերպմամբ՝ սահմանելով, որ ամենամյա վիճակագրական տվյալները հրապարակվում են մինչև հաջորդ տարվա առաջին եռամսյակի ավարտը։
    Նման կարգավորումը հնարավորություն կտա հաշվետու տարվա ավարտից հետո անհրաժեշտ ժամանակ տրամադրել վիճակագրական տվյալների ամբողջական հավաքագրման, ստուգման, համադրման և ամփոփման գործընթացներին՝ ապահովելով հրապարակվող ամենամյա վիճակագրության ամբողջականությունն ու համադրելիությունը։
	Ընդունվել է։

	    2․ Նախագծի 10-րդ հոդվածի 2-րդ կետով Օրենքի 14-րդ հոդվածի 1-ին մասի նոր խմբագրությամբ շարադրվող 10-րդ կետը առաջարկում եմ շարադրել հետևյալ բովանդակությամբ.
    «10) «ապահովում է ընտանեկան և կենցաղային բռնության դեպքերի համար նախատեսված միասնական, անվճար, համապետական ծածկույթով «Թեժ գիծ» ծառայության գործարկումը, դրա անընդհատ և մատչելի հասանելիությունը, հրապարակում է «Թեժ գծի» հեռախոսահամարը և կապի այլ միջոցների ցանկը, մշակում և հաստատում է «Թեժ գիծ» ծառայության սպասարկման անվտանգության ուղեցույցը, ծառայության որակի գնահատման մեթոդաբանությունը և անձնակազմի վերապատրաստման ծրագիրը, ապահովում է դրանց իրականացումը՝ երաշխավորելով ընտանեկան և կենցաղային բռնության կամ ենթադրյալ ընտանեկան և կենցաղային բռնության դեպքում անձին անհրաժեշտ, անհատույց և անվտանգ, իսկ հաշմանդամություն ունեցող անձի դեպքում՝ նրա համար մատչելի եղանակով առաջնային տեղեկատվության և խորհրդատվության տրամադրումը, ինչպես նաև ռիսկի գնահատման և ուղղորդման գործընթացների իրականացումը.»։
    Առաջարկությունը պայմանավորված է այն հանգամանքով, որ ընտանեկան և կենցաղային բռնության դեպքերի համար միասնական «Թեժ գիծ» ծառայության ներդրման նպատակն է ապահովել ընտանեկան և կենցաղային բռնության կանխարգելման, վաղ հայտնաբերման և դեպքերին արագ ու արդյունավետ արձագանքման միասնական մեխանիզմ։ «Թեժ գիծը» ծառայելու է ոչ միայն որպես ընտանեկան և կենցաղային բռնության ենթարկված անձանց, աջակցության կենտրոնների և ապաստարանների միջև կապի և հաղորդակցության ապահովման միջոց, այլև իրականացնելու է առաջնային խորհրդատվության տրամադրման, անհրաժեշտության դեպքում՝ ռիսկի գնահատման և համապատասխան ծառայություններին ուղղորդման գործառույթներ։ Այսպիսով, զանգերի սպասարկման ավանդական մոդելի փոխարեն նախատեսվում է կիրառել ընտանեկան և կենցաղային բռնության դեպքերի կանխարգելման և վաղ արձագանքման մոդել՝ ապահովելով անձի կարիքների վաղ հայտնաբերումը, ռիսկերի գնահատումը և անհրաժեշտ աջակցության ծառայություններին ժամանակին ուղղորդումը։
	Ընդունվել է։

	    3․ Քրեական օրենսգրքի նոր լրացվող 120.1-ին հոդվածի 2-րդ մասով առաջարկվում է սահմանել ռեաբիլիտացիոն ծրագրի հասկացությունը, իսկ 3-րդ մասով՝ նախատեսել, որ ռեաբիլիտացիոն ծրագրի իրականացման կարգը, ժամկետները և բովանդակությունը հաստատում է Կառավարությունը։
    Միաժամանակ, «Ընտանեկան և կենցաղային բռնության կանխարգելման ու ընտանեկան և կենցաղային բռնության ենթարկված անձանց պաշտպանության մասին» օրենքն արդեն իսկ ամբողջական կարգավորում է նախատեսում նշված հարցերի վերաբերյալ։
    Մասնավորապես, Օրենքի 4-րդ հոդվածի 1-ին մասի 8-րդ կետով սահմանված է «ռեաբիլիտացիոն ծրագիր» հասկացությունը, իսկ նույն օրենքի 13-րդ հոդվածի 3-րդ մասով Կառավարությանը վերապահված է ընտանեկան և կենցաղային բռնություն գործադրած անձանց ռեաբիլիտացիայի ծրագիրը հաստատելու լիազորությունը։
    Հետևաբար, Քրեական օրենսգրքում ռեաբիլիտացիոն ծրագրի հասկացության, դրա իրականացման կարգի, ժամկետների և բովանդակության վերաբերյալ առանձին կարգավորումներ նախատեսելու անհրաժեշտությունը բացակայում է, քանի որ տվյալ հարցերն արդեն իսկ կարգավորված են ոլորտային Օրենքով։
    Հետևաբար, նպատակահարմար է Քրեական օրենսգրքի 120.1-ին հոդվածում չկրկնել ռեաբիլիտացիոն ծրագրի հասկացությունը և դրա իրականացման վերաբերյալ կարգավորումները, այլ համապատասխան հղում կատարել ոլորտային օրենքով նախատեսված կարգավորումներին։
	Չի ընդունվել։

ՀՀ քրեական օրենսգրքով կարգավորվում է հանցանքի կատարման համար դատապարտված անձանց կողմից ռեաբիլիտացիոն ծրագրի անցումը, մինչդեռ «Ընտանեկան և կենցաղային բռնության կանխարգելման ու ընտանեկան և կենցաղային բռնության ենթարկված անձանց պաշտպանության մասին» օրենքով կարգավորվում է քրեական վարույթից անկախ՝ այն անձանց ռեաբիլիտացիան, որոնց նկատմամբ կիրառվել է անհետաձգելի միջամտության կամ պաշտպանական որոշում։ Ուստի, նշված երկու կառուցակարգերը չեն կարող նույնանալ և պետք է կարգավորվեն առանձին։  

	    4․ Անհետաձգելի միջամտության որոշման դեպքում ռեաբիլիտացիոն ծրագրին մասնակցելու պարտադիր պահանջի առնչությամբ հարկ է նշել, որ ընտանեկան և կենցաղային բռնություն գործադրած անձանց ռեաբիլիտացիոն ծրագիրը Հայաստանի Հանրապետությունում իրականացվում է առաջին անգամ՝ 2026 թվականի հունվարի 1-ից։ Ծրագրի միջազգային չափորոշիչների ուսումնասիրությունը ցույց է տալիս, որ բռնություն գործադրած անձանց հետ աշխատանքի ծրագրերը պետք է հասանելի լինեն ինչպես կամավոր, այնպես էլ պարտադիր հիմունքներով՝ կախված դեպքի հանգամանքներից և կիրառված իրավական միջոցից։ 
    Հայաստանի Հանրապետությունում այդ մոտեցումն իրականացվում է հիբրիդային մոդելով․ նախազգուշացման որոշման դեպքում ռեաբիլիտացիոն ծրագրին մասնակցությունը նախատեսվում է կամավոր հիմունքներով, իսկ դատարանի համապատասխան որոշման դեպքում՝ պարտադիր հիմունքներով։ Նախագծով առաջարկվում է անհետաձգելի միջամտության որոշման դեպքում ևս նախատեսել ռեաբիլիտացիոն ծրագրին մասնակցելու պարտադիր պահանջ։
    Միաժամանակ, անհրաժեշտ է հաշվի առնել, որ Ծրագիրը ներկայումս իրականացնում են ընդամենը երկու հասարակական կազմակերպություններ։ «Սոցիալական արդարություն» ՀԿ-ն ծառայությունները տրամադրում է Երևանում, իսկ «Արդարության նոր մշակույթ» ՀԿ-ն՝ ՀՀ մարզերում։ Ծրագրի իրականացման ընթացքում արդեն իսկ ներգրավվել է 34 շահառու, իսկ 156 անձի տրամադրվել է առաջնային խորհրդատվություն։
    Ծրագրի ընդլայնման հիմնական սահմանափակումներից է նաև անհրաժեշտ մասնագիտական ներուժի բացակայությունը։ Հայաստանում նմանատիպ ծրագրերի իրականացման բավարար փորձ ունեցող կազմակերպությունների և մասնագետների թիվը սահմանափակ է, իսկ գործող մասնագետների կարողությունների զարգացումը դեռևս ընթացքի մեջ է։ Ծրագիրն իրականացնող մասնագետների վերապատրաստման առաջին փուլն իրականացվել է 2026 թվականի հունիսին, իսկ երկրորդ փուլը նախատեսվում է հոկտեմբերին։ Հետևաբար, անհետաձգելի միջամտության որոշումների դեպքում պարտադիր մասնակցության պահանջի անհապաղ կիրառումը կարող է առաջացնել շահառուների թվի կտրուկ աճ, որը ներկայումս գործող ծառայությունների և մասնագիտական ռեսուրսների շրջանակում հնարավոր չի լինի ապահովել անհրաժեշտ որակով։
    Ծրագրի հնարավոր ծանրաբեռնվածությունը հաստատվում է նաև ընտանեկան և կենցաղային բռնության վերաբերյալ վիճակագրական տվյալներով։ 2025 թվականի պաշտոնական վիճակագրկան տվյալների համաձայն ՀՀ ՆԳՆ ոստիկանության տարածքային կենտրոններում արձանագրվել է ընտանեկան և կենցաղային բռնության ստացվել է 2775 դեպք, որոնցից`
    1) 678-ի նկատմամբ կայացվել է նախազգուշացում,
    2) 1850-ի նկատմամբ կայացվել է անհետաձգելի միջամտություն կիրառելու վերաբերյալ որոշում:
    ՀՀ դատարաններում ընտանեկան և կենցաղային բռնության վերաբերյալ առկա է եղել դատարանի՝ օրինական ուժի մեջ մտած 273 քրեական և 43 քաղաքացիական գործ:
    Միաժամանակ, Ծրագրի իրականացման համար ՀՀ պետական բյուջեից ներկայումս հատկացված է 14մլն դրամ, որը հիմնականում ուղղվում է աշխատավարձերի ֆինանսավորմանը և հնարավորություն է տալիս յուրաքանչյուր իրականացնող հասարակական կազմակերպությունում ֆինանսավորել առնվազն երեք մասնագետի (ֆասիլիտատորի) աշխատանքը։ Ներկայումս այդ ֆինանսավորումը բավարար չէ անհետաձգելի միջամտության որոշումների արդյունքում ակնկալվող շահառուների ամբողջ ծավալը սպասարկելու և անհրաժեշտ մասնագիտական աշխատանք իրականացնելու համար։
    Վերոգրյալը հաշվի առնելով՝ առաջարկում եմ քննարկել անհետաձգելի միջամտության որոշման դեպքում ռեաբիլիտացիոն ծրագրին մասնակցելու պարտադիր պահանջը ուժի մեջ դնել ավելի ուշ ժամկետում՝ հնարավորություն տալով մինչև այդ ժամանակահատվածը ընդլայնել ծառայություն մատուցող կազմակերպությունների շրջանակը, պատրաստել անհրաժեշտ թվով մասնագետներ, մշակել և փորձարկել դեպքերի ուղղորդման և ռիսկերի գնահատման համապատասխան ընթացակարգերը, ինչպես նաև նախատեսել ծրագրի ընդլայնման համար անհրաժեշտ լրացուցիչ ֆինանսական միջոցներ։
    Նման փուլային մոտեցումը թույլ կտա ապահովել միջազգային չափորոշիչներին համապատասխան՝ բռնություն գործադրած անձանց համար ռեաբիլիտացիոն ծրագրերի ինչպես կամավոր, այնպես էլ պարտադիր մասնակցության մեխանիզմների արդյունավետ կիրառումը՝ առանց Ծրագրի որակի և շահառուներին տրամադրվող ծառայությունների արդյունավետության նվազման։
    Միաժամանակ հայտնում եմ, որ Օրենքների նախագծերի փաթեթի ընդունմամբ պայմանավորված՝ անհրաժեշտություն կառաջանա համապատասխան փոփոխություններ կատարել ՀՀ կառավարության 2019 թվականի մարտի 29-ի N 364-Ն, 2019 թվականի հոկտեմբերի 10-ի N 1381-Ն, 2025 թվականի փետրվարի 13-ի N 158-Ն, 2025 թվականի փետրվարի 20-ի N 181-Ն և 2025 թվականի հունվարի 16-ի N 35-Ն որոշումներում՝ համապատասխան օրենքների ուժի մեջ մտնելուց հետո՝ վեցամսյա ժամկետում։
	Ընդունվել է։

	
5. Մարդու իրավունքների պաշտպան
	

	
	

	
	    ՀՀ վարչապետի աշխատակազմի ղեկավարի 2026թ․ օգոստոսի 26-ի թիվ 02/05.2/29508-2026 գրությամբ նշված ժամկետում պատասխան չի ներկայացվել։

	
6. ՀՀ արդարադատության նախարարություն
	

	
	

	
	    ՀՀ վարչապետի աշխատակազմի ղեկավարի 2026թ․ օգոստոսի 26-ի թիվ 02/05.2/29508-2026 գրությամբ նշված ժամկետում պատասխան չի ներկայացվել։

	
7. ՀՀ ֆինանսների նախարարություն
	

	
	

	
	    ՀՀ վարչապետի աշխատակազմի ղեկավարի 2026թ․ օգոստոսի 26-ի թիվ 02/05.2/29508-2026 գրությամբ նշված ժամկետում պատասխան չի ներկայացվել։




ՀՀ ներքին գործերի նախարարություն
